Jista' jkun li fehmu ħażin, pero' nerġa' neskludi li jien jew il - Prim Ministru xi darba ġejna mitlubin naċċertaw jew irrispondejna u aċċertajna b'dan lill -Ambaxxata Amerikana. Dan mhux minnu. Dan qed ngħidu sabiex inneħħu kwalunkwe impressjoni li jista' jkun hemm f'dan is- sens.

Kieku d'Affaires Kieku d'Affaires kelli nelabora daqsxejn iżjed ngħid ukoll li anke meta tkellimt max - Amerikan u semmejtlu dan il- punt huwa qalli li la jien u lanqas il- Prim Ministru m'għidnielu xejn minn dan li qed jgħidu u fuq il -kwestjoni ta' l- Avukat Ġenerali żied jgħid li ċertament li l- Avukat Ġenerali ma setax jitkellem għall - Gvern Malti, m'għan du l- ebda awtorita' jitkellem għall - Gvern Malti u kulħadd jaf li m'għandu ebda awtorita' jitkellem għall -Gvern Malti. Dan qed ngħidu biex nippreċiżaw is -sitwazzjoni.

It- tieni ħaġa li nixtieq niċċara ħalli hawn Malta ma jkunx hawn sitwazzjonijiet illi xi ħadd jagħmel kapital ieħor minnhom, hija li Ali Rezaq ġie skarċerat għaliex għadda t - terminu karċerarju tiegħu. B'amnestiji li ngħataw qabel u b'amnestiji li ngħataw fi żmienna u l -fatt l- iktar importanti tat-tnaqqis ta' terz tas- sentenza minħabba mġieba korretta fil - ħabs applikabbli b'mod mhux diskriminatorju fil- konfront ta' kull priġunier fil - ħabs, il -perjodu ta' skarċerazzjoni ta' dan il - bniedem għadda. Xi ħadd jista' jgħid li jaqbel ma' l - amnestija ta' Jannar ta' l- 1987 li ngħatat meta l - Oppożizzjoni kienet fil - gvern, filwaqt li ħaddieħor jista' jkun li ma jaqbilx ma' xi amnestija li ngħatat minn dan il - Gvern. Kulħadd għandu dritt għall - opinjoni tiegħu f'dan il- kontest. Pero' żgur li ma saret ebda maħfra speċifika - tament fil- konfront ta' Rezaq jew xi ħaġa oħra favur dan il - bniedem biex jitnaqqaslu t- terminu li kellu jagħmel fil - ħabs.

Anke hawn huwa importanti li nerġgħu nagħmlu l - pożizzjoni ċara. Kif kelli okkażjoni ngħid anke lill- Onor. George Vella, qabel ma nħeles Ali Rezaq jien irċevejt messaġġ mingħand Warren Christopher, is-Segretarju ta' l-Istat Amerikan, fejn fost affarijiet oħra qalli li se jibgħat kummissjoni hawn Malta biex titkellem miegħi dwar din il - biċċa xogħol. Irrid ngħid li l - ewwel kuntatt kien mal-Prim Ministru fit-8 ta' Frar, fejn il-Prim Ministru stess informa lill- Ambaxxatriċi Novetski illi dan l -individwu "ca n be released at any moment". Jien erġajt tkellimt ma' l- Ambaxxatriċi fl -10 ta' Frar, nhar San Pawl, fid- dar tiegħi u ċċarajna s - sitwazzjoni. Iktar tard ġejt informat illi kien ħareġ mandat ta' arrest kontra Rezaq mill -Qorti Distrettwali tal-Columbia - u jien ġejt mogħti kopja tiegħu - li kien indirizzat lill- Marixxal tal- Qorti tad-Distrett tal- Columbia, biex jekk Rezaq jinstab f'ġurisdizzjoni Amerikana, jiġi arrestat. Jien niftakar li l- osservazzjoni li għaddejt lill - Ambaxxatriċi kienet li safejn na f jien għadni ma lħaqtx marixxal tal - Qorti tad-Distrett tal-Columbia ta' l-Istati Uniti ta' l- Amerika u Malta ma taqa' taħt l - ebda ġurisdizzjoni Amerikana. Malta hija pajjiż sovran u indipendenti u ma taqax taħt il - ġurisdizzjoni Amerikana, taħt l -ebda aspett. L- Ambaxxatriċi Novetski lealment qaltli li taqbel miegħi u qaltli: Qed ngħidlek dan sempliċement bħala punt ta' informazzjoni u mhux għax dan għandu xi saħħa jew għax irridek tagħmel xi ħaġa minħabba l- fatt li ħareġ dan il -mandat ta' arrest. U q ed ngħid ukoll li jien irċevejt messaġġ mingħand Warren Christopher fejn fost affarijiet oħra qalli li huwa jixtieq jibgħat kummissjoni ta' nies mis-Segretarjat ta' l- Istat Amerikan, mid-Dipartiment tal- Ġustizzja Amerikan, mill - FBI u għidtilhom biex malli jaslu jgħiduli u jien narahom immedjatament. Effettivament, dawn ġew jarawni dak inhar stess li waslu - kien id-19 ta' Frar - irċevejthom u kellna laqgħa twila, viċin iktar ta' sagħtejn milli ta' siegħa u nofs.

Dan qed ngħidu biex wieħed jifhem u japprezza l -attenzjoni li jien u l-Prim Ministru - meta ttratta l- każ hu - tajna lil din il- kwestjoni. Meta aħna tkellimna dwar din is - sitwazzjoni għidtilhom li l - perjodu tal- ħabs skond il - liġijiet ta' Malta ġie skontat, pero' dan kien għadu l -